Deg umedya-agi, yuɣal-d yiwen n uḥric seg waffir “win ara t-yesseɣlin” deg taggara n sinagi n waffiren. Amedyaz, dagi, yettak-d ifukal iǧehden akken ad iqenneɛ wa ad isellez win ara as-yeslen ɣef tikti neɣ ɣef temsalt n teqbaylit d uẓar-is ɣef tutlayt d laṣel n yimaziɣen, ɣef tgemmi d yidles amaziɣ s umata belli d ayen yebnan ɣef ṣṣeḥ, ɣef tidet. Ur yezmir win ara tihudden neɣ win ara t-yesseɣlin neɣ xas maḍi d asenquqel acku d ayen i wumi iǧhed lsas.